Odense Adresse-Contoirs Efterretninger, 1848-02-29
Fredagen den 18 Febr. 1) J Anledning et forlangt større Qvantum Tran til Kasernen, blev paa Grund af Jndqvarteringscommissionens Betænkning tilskrevet Magistraten saaledes: Ved at remittere Stiftamtets vedfølgende Skrivelse af 27 October f. A. tilligemed den desangaaende modtagne Betænkning fra Jndqvarteringscommissionen af 10 f. M. skulde Repræsentationen henholde sig til den sidstnævnte Authoritets Formening, at Odense Kommune paa sin Bekostning eller uden videre Erstatning ikke kan være pligtig at levere noget større Qvantum Tran til Staldbelysningen i Kasernebygningen i Vindegaden end det i Jndqvarteringsanordningen bestemtet. - 2) Paa Hof hattemager Dorchs Forespørgsel om hvilken Godtgjørelse han kunde vente naar han afgav Grund til Gadens Udvidelse, hvis han ombyggede Stedet No. 717 i Frue Kirkestræde blev Magistraten tilskrevet saaledes: "J Anledning Hofhattemager Dorchs herved tilbagefølgende Forespørgsel og hvad Godtgjørelse han kunde vente for afgivende Grund til Gadens Udvidelse, hvis han ombyggede Stedet No. 717 i Frue Kirkestræde, ha Repræsentationen under Sagens Behandling modtaget vedfølgende Betænkning fra Bygningscommissionen af 11 f. M. og et forslag med vedføiet Rids fra Capitain Hansen; og da Repræsentationen for sit Vedkommende erkjender Gadens Udvidelse efter Hansens Forslag som det rigtigste, medens det er at forvente at det dertil fornødne Terrain vil kunne erholdes for c. 200 Rbd., saa tillader Repræs, sig, hvis den ærede Magistrat deler denne Anskuelse at indstille Sagen til at fremmes i saadan Retning under Medvirkning af Bygningskommissionen, Naar iøvrigt det Fornødne er arrangeret om Byggelinien og Erstatningen, er det Repræsentationens Formening at en Jndstilling bør skee til Rentekammeret eller Veivæsenet, didhen at Veikassen tager en forholdsmæssig Andeel i Bekostningen til Gadens Udvidelse i Liighed med hvad der er anerkjendt for Nabostedet No. 718 og hvorom Repræsentationen ligeledes udbeder sig den ærede Magistrats Medvirkning til sin Tid. – 32 Det af den dertil udnævnte Kommittee udarbeidede Udkast til en Jnstrux for Kommunens Synsmænd ved de mindre Vandløb, blev af Repræsentationen drøftet og billiget, og en Skrivelse i den Anledning expederet til Magistraten saalydende: "Repræsentationen som for sit Vedkommende ikke veed noget at erindre mod vedfølgende ved en dertil udnævnt Kommitee forfattede Udkast til en Jnstrux for Kommunens Synsmænd, ved de mindre Vandløb overgiver saaledes dette Anliggende til den ærede Magistrats videre Foranstaltning. – 4) Forskjellige Ansøgninger om Bevilling til Næringsbrug bleve drøftede og med Erklæringer forsynede. - 5) Paa Bødkerlaugets Jndstilling om Betaling til Skuemesterne ved Mesterstykkers Forfærdigelse, blev Magistraten tilskreven saaledes: "Da Skue mesterne qv. ikkun til enkelte Tider behøve at controllere Mesterprøvens Udarbeidelse, medens det hele Tidsrum ifølge Jnd stillingen kan være endt i 7 Dage, og da det desuden er i Strid med Kommunens almene Jnteresser, at Mesterstykkers Forfærdigelse forbindes med ufornødne Bekostninger saa skulde Repræsentationen tillade sig at indstille at Bødkerlaugets Ansøgning ikke bevilges. - 6) J Anledning Fattigcommissionens Forlangende af Vindegadetrottoirets Jstandsættelse, besluttede Repræsentationen at overdrage til Markkommitteen, naar Aarstiden tillader det, at besørge den forlangte Gruusbelægning fra Vindegaden mod Fattiggaarden. J Anledning denne Sag reserverede et af Repræsentationens Medlemmer (Capt. Hansen, sig en Jndstilling til Forsamlingen betræffende Fortouget ved Fattiggaardens Facade, og som han saa betimelig vilde indlevere til Formanden, at den til næste Møde kunde tages under Behandling." - 7) Paa Repræsentationens i et foregaaende Møde besluttede og gjorte Forespørgsel og Fængselsagens nuværende Stilling, fremlagdes en Svarskrivelse fra Kommissionens Formand hvori han melder: "at det sidste Hefte af Udkastet til Fængselsplanen cirkulerer imellem Kommitteens Medlemmer, og at den mundtlige Discussion imellem samme er bestemt til den 21 dennes, Eftermiddag Kl. 4, og at denne Plan tillige med en Betænkning fra en saakyndig Mand over de forskjellige Varme og Ventilationssystemer i Frankerig, England og Tydskland vil blive Kommissionen forelagt naar Kommitteen er færdig. (13 Medlemmer vare mødte).